Swedenhielms (film fra 1935)

Swedenhielms er en svensk dramakomedie fra 1935 i regi av Gustaf Molander. Filmen er basert på Hjalmar Bergmans skuespill Swedenhielms fra 1923. Hovedrollene spilles av Gösta Ekman, Karin Swanström og Tutta Rolf. 

 Handling 
Familien Swedenhielm er en gammel, stolt adelsfamilie. Familiens overhode er den gamle fysikkprofessoren Rolf Swedenhielm. Hans tre barn bor også hos ham: Bo, Julia og Rolf jr. samt den trofaste husholdersken Boman. Familien står på konkursens rand, og deres eneste håp er at professoren skal få Nobelprisen.

 Om filmen 

 Litterært forelegg 
Det litterære forelegget var Hjalmar Bergmans skuespill Swedenhielms, som ble uroppført på Dramaten i Stockholm 25. februar 1925. Manusarbeidet til filmen begynte med en versjon av Gösta Stevens og Ragnar Hyltén-Cavallius, men den ble underkjent. Et nytt manus ble skrevet av Stina Bergman og Gustaf Molander. Dette ble i sin tur bearbeidet av Ragnhild Prim.

Stykket ble også filmatisert i Tyskland under tittelen Ein glücklicher Mensch (1943) og i Danmark under tittelen Familien Swedenhielm (1947).

 Mottagelse 
I Svenska Dagbladet gav signaturen EWO filmen mye ros:«Svensk filmindustri og Gustaf Molander feiret på mandag en virkelig triumf. Med filmen Swedenhielms holder svensk filmproduksjon for første gang på mange år ikke bare internasjonal standard, men til og med høy internasjonal standard.»Også i Stockholmstidningen fikk filmen bra kritikk og dens filmkritiker Robin Hood skrev om Gösta Ekman i hovedrollen:«Jovisst blir han litt teatralsk iblant, men hva betyr det i en helhetsprestasjon som denne. Hans Swedenhielm er en fest for øye og øre, det blir fest bare han dukker opp på det hvite lerretet.»

 Rolleliste (i utvalg) 
Gösta Ekman – professor Rolf Swedenhielm, ingeniør og oppfinner
Björn Berglund – Rolf Swedenhielm jr., ingeniør
Håkan Westergren – Bo Swedenhielm, flyløytnant
Tutta Rolf – Julia Swedenhielm, skuespillerinne
Ingrid Bergman – Astrid, Bo Swedenhielms forlovede
Sigurd Wallén – Erik Erikson, en ågerkarl
Karin Swanström – Marta Boman, husholdersken
Nils Ericson – Pedersén, journalist
Mona Geijer-Falkner – en skurekone
Hjalmar Peters – Ek, en ågerkarl
Tor Borong – en flymekaniker

 Bildegalleri 

 Stillbilder fra filmen 

 Referanser 

 Eksterne lenker 


Kategori:Filmer fra 1935
Kategori:Svenske dramakomedier
Kategori:Filmer basert på skuespill
Kategori:Filmer regissert av Gustaf Molander
Kategori:Sort-hvitt-filmer
Kategori:Svenskspråklige filmer